વેદાંતનાં પરમ ઉપાશક શ્રી માર્કેન્ડેય ઋષિનો આશ્રમ પણ આજ મંદિર પાસે હતો તેથી પાંડવો આ સ્થળે રોકાયા હતા અને ભોજનની વેળા થઈ હતી  પરંતુ ધર્મરાજાનો નિયમ હતો કે ભોળાનાથનાં શિવલીંગની પૂજા કરીને જ ભોજન કરવું પરંતુ આ વિકટ જંગલમાં શિવાલય શોધવું અશક્ય હતું અને ભીમને કકડીને ભૂખ લાગી હતી જેથી ભીમે એક માટીની લોટી ઊંધીવાળીને શિવલિંગ બનાવ્યું અને ધર્મરાજાને બતાવ્યું તેથી તેની પૂજા કરીને પાંચ પાંડવોએ સાથે મળીને ભોજન કર્યું ત્યાર બાદ ભીમે તેમજ અર્જુને આ લોટી પર ગદ્દા મારતા તેમાંથી દુધની ધારા વહેવા લાગી હતી આ ચમત્કાર જોતાજ ભીમ અને અર્જુન બે હાથ જોડીને ભોળાનાથની આ લીલાના દર્શન કરી પ્રાથના કરવા લાગ્યા અને ત્યાર બાદ અહી લોટેશ્વર મંદિર સ્થાપ્યું અને લોટી ઉપરથી ગામનું નામ લોટેશ્વર પડ્યું  જોકે આ મંદિર ને પણ લોકો લોટેશ્વર તરીકે ઓળખે છે